Nr. L 320/26 De Europæiske Fællesskabers Tidende 22. 11. 91 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 31. juli 1991 om en fusions forenelighed med det fælles marked (Sag nr. IV/MO12 — Varta/Bosch) Rådets forordning (EØF) nr. 4064/89 '(Kun den tyske udgave er autentisk) ; (91/595/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 4064/89 af 21. december 1989 om kontrol med fusioner og virk- somhedsovertagelser (!), særlig artikel 8, stk. 2, under henvisning til det tyske Bundeskartellamts anmod- ning af 18. marts 1991 om henvisning af sagen efter nævnte forordnings artikel 9, stk. 2, under henvisning til Kommissionens beslutning af 12. april 1991 om at indlede en procedure, efter at have givet de deltagende virksomheder lejlighed til at udtale sig om de af Kommissionen rejste indsigelser, efter høring af Det Rådgivende Udvalg for Kontrol med Fusioner og Virksomhedsovertagelser ?), og () EFT nr. L 395 af 30. 12. 1989, s. 1, berigtiget udgave : EFT nr. . L 257 af 21. 9. 1990, s. 13. () EFT nr. C 302 af 22. 11. 1991, s. 6. ud fra følgende betragtninger : (1) 2 (3 I. FUSION Den planlagte transaktion blev anmeldt den 25. februar 1991. Den går ud på, at Varta Batterie AG (Varta) og Robert Bosch GmbH (Bosch) stifter et nyt selskab, Starterbatterie GmbH, hvortil de hver især overfører alle deres aktiviteter inden for start- batterier. I det nye selskab får Varta en andel på 65 %, Bosch får 35 %. Den anmeldte transaktion er en fusion efter artikel 3, stk. 1, litra b), og stk. 2, i forordning (EØF) nr. 4064/89. Det nye selskab vil blive kontrolleret af Varta og Bosch i fællesskab. Ifølge en særlig aftale indgået mellem parterne (»Rahmenvertrag«) skal  begge moderselskaber være repræsenteret i det nye selskabs direktion og bestyrelse, og specielt har begge parter ret til at udpege administrerende direktører. En række beslutninger af direkte betyd- ning for det nye selskabs ledelse skal træffes med et flertal på 75 %. Dette gælder feks. godkendelse af detaljerede budgetplaner for joint venture-selskabet og udpegelse og afsættelse af direktører samt direk- tions- og bestyrelsesmedlemmer i det nye selskabs datterselskaber, således at begge parter sikres indfly- delse på driften af Starterbatterie GmbH. Varta og Bosch bliver desuden ligeligt repræsenteret i selska- bets bestyrelse.